ทัวร์เสยสิบล้อ คนขับหัวขาด รถพัง 3 คัน เจ็บระนาว 32 คน
ขนผู้โดยสาร 41 ชีวิตออกจากกรุงเทพฯ มุ่งสู่ปลาย ทางอุบลราชธานี พุ่งอัดท้ายรถบรรทุกสิบล้อขนสินค้าเบ็ดเตล็ดที่ชะลอความเร็ว เพราะด้านหน้ามีอุบัติเหตุเกิดขึ้นทำให้รถหมุนฟาดพลิกตะแคงทับรถปิกอัพที่ขับมาทางเลนขวาเสียหายเป็นคันที่ 3 เป็นเหตุให้โชเฟอร์รถทัวร์ถูกอัดก๊อบปี้คอขาดกระเด็น ขาขวาขาดผู้โดยสารเจ็บ คนขับและผู้โดยสารรถคู่กรณีบาดเจ็บระนาวรวม 32 คน เหตุที่เกิดขึ้นทำให้ช่องทางด่วนพหลโยธินฝั่งขาออกทั้ง 3 เลนถูกปิดตาย ใช้เวลาเกือบ 2 ชั่วโมง กว่าจะเคลื่อนย้ายรถคู่กรณีเปิดการจราจรได้ ทำให้รถติดยาวเหยียด,รถทัวร์ซิ่งชนท้ายรถบรรทุกหมุนฟาดรถปิกอัพ กลางถนน โชเฟอร์รถทัวร์คอขาดคาที่ ผู้โดยสารเจ็บระนาวกว่า 30 คนรายนี้ เปิดเผยขึ้นเมื่อเวลา 00.30 น. วันที่ 15 มี.ค. ร.ต.อ.สาโรจน์ รัตน์วิโรจน์ รอง สว. (สอบสวน) สภ.เมืองสระบุรี ได้รับแจ้งเกิดอุบัติเหตุรถชนกันหลายคันมีผู้ได้รับบาดเจ็บจำนวนมาก บนถนนพหลโยธิน ฝั่งขาออก กม.101-102 หมู่ 1 ต.ปากข้าวสาร นำกำลังและเจ้าหน้าที่อาสาหน่วยกู้ภัยสว่างรัตนตรัยธรรมสถานสระบุรี ไปสอบสวนและให้การช่วยเหลือผู้บาดเจ็บ,ที่เกิดเหตุช่องทางด่วนมี 3 เลน พบรถทัวร์ปรับอากาศ 2 ชั้นสีฟ้า-ขาว สายกรุงเทพฯ-อุบลราชธานี เลขข้างรถ 25-45 ทะเบียน 10-8508 นครราชสีมา ของบริษัทอุบลแอร์ หน้ารถด้านขวาฉีกยุบไปถึงเบาะที่สอง กระจกบังลมหน้าแตกทั้งบาน ชนเบียดท้ายรถบรรทุกสิบล้ออีซูซุสีขาว ทะเบียน 70-0934 อุบลราชธานี บรรทุกสินค้าเบ็ดเตล็ด มีรอยถูกชนท้ายรถด้านซ้ายยุบ ข้างรถด้านซ้ายมีรอยถูกเบียดเป็นทางยาว จอดเอียงตะแคงทับฝากระโปรงหน้ารถปิกอัพฟอร์ดสีบรอนซ์ ทะเบียน 1 ฒพ 3496 กรุงเทพมหานคร,ภายในซากรถทัวร์พบศพนายอรรถพล เอกพงษ์ อายุ 38 ปี โชเฟอร์ ถูกอัดก๊อบปี้ตายสยอง ศีรษะขาดกระเด็นตกอยู่ในรถ ขาขวาขาด ส่วนผู้โดยสารบนรถทัวร์ทั้งหมด 41 คน ได้รับบาดเจ็บ 29 คน ช่วยเหลือลงจากรถทางประตูหน้ารถและประตูฉุกเฉินด้านหลัง ส่วนคนขับรถปิกอัพและผู้โดยสารรวม 2 คน และแฟนคนขับรถสิบล้อ 1 คน ได้รับบาดเจ็บด้วย รวมผู้บาดเจ็บทั้งหมด 32 คนนำส่ง รพ.สระบุรี ส่วนรถทั้ง 3 คัน ชนเบียดและเกยทับกันปิดขวางถนนทั้ง 3 เลนรถไม่สามารถผ่านได้ เจ้าหน้าที่ต้องใช้เวลาเกือบ 2 ชั่วโมง จึงเคลื่อนย้ายรถเปิดการจราจรได้ เป็นเหตุให้รถติดขัดยาวเหยียด,สอบสวนนายคมสรรค์ เชิดชู คนขับรถบรรทุก สินค้าเบ็ดเตล็ดจากกรุงเทพฯ เพื่อไปส่งที่ จ.อุบลราชธานี มีแฟนสาวติดรถมาด้วย โดยขับมาในเลนขวาถึงที่เกิดเหตุได้ชะลอความเร็วลงเพราะข้างหน้ามีอุบัติเหตุ ส่วนรถทัวร์ขับออกจากกรุงเทพฯ ตามหลังมาด้วยความเร็ว พุ่งชนท้ายรถเต็มแรง ทำให้รถของตนหมุนไปฟาดรถปิกอัพที่ขับมาในเลนขวาสุด จนรถพลิกตะแคงทับหน้ารถปิกอัพเสียหายไปด้วย เบื้องต้นสันนิษฐานว่าคนขับรถทัวร์อาจหลับใน เพราะในที่เกิดเหตุไม่มีรอยเบรก ตำรวจจะได้สอบสวนหาสาเหตุที่แท้จริงต่อไป
รถทัวร์ซิ่งสยองขนผู้โดยสาร 41 ชีวิตออกจากกรุงเทพฯ มุ่งสู่ปลาย ทางอุบลราชธานี พุ่งอัดท้ายรถบรรทุกสิบล้อขนสินค้าเบ็ดเตล็ดที่ชะลอความเร็ว 
รถทัวร์ซิ่งสยอง,อุบลราชธานี,อุบัติเหตุ,รถทัวร์ปรับอากาศ,รถหมุนฟาดพลิกตะแคง,ผู้โดยสารบาดเจ็บ,ข่าวหน้า1,ข่าวทั่วไป